《赠魏伯谅归豫章》
元代·刘崧

十月清霜逐雁飞，旅游空复叹多违。野林寒色催黄落，石室秋阴近翠微。

聚散总怜今日异，登临徒感故人稀。将军宴客偏愁别，更换歌辞看舞衣。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。